Cyril Despres. Cyril Despres (1974-yil 24-yanvarda tugʻilgan) — fransuz ralli poygachisi va Andorrada yashovchi sportchi. U besh marta, 2005-yil, 2007-yil, 2010-yil, 2012-yil va 2013-yillarda KTM mototsiklida Dakar rallisida g‘olib chiqqan. Shuningdek, u 2004-yil, 2005-yil va 2007-yillarda sayyoradagi eng qiyin enduro musobaqalaridan biri boʻlgan Red Bull Romaniacs musobaqasida uch marta va 2002-yil va 2003-yillarda Erzberg Rodeo musobaqalarida gʻolib chiqqan. 2018-yilgi mavsumda u Peugeot Total jamoasining rasmiy haydovchilaridan biri hisoblangan. Faoliyati. 2012-yilning 10-yanvarida, 2012-yilgi Dakar rallisida portugaliyalik poygachi Paulo Gonsalvesh Despresni loydan chiqarib olgan, ammo Cyiril bunga izoh bermagan. 7 poygachidan ispaniyalik Mark Komadan tashqari hammasi loyga tiqilib qolgan; tashkilotchilar shuning uchun yoʻnalishni oʻzgartirgan. Bosqich oxirida yoʻqotilgan vaqt Despresga hisoblangan. Gonkalves tashqi yordam olgani uchun 6 soatlik jarima olgan. Koma loyni aylanib oʻtib, yoʻqotilshi mumkin boʻlgan vaqtni qisqartira olgan. Gʻalaba uchun KTM jamoadoshi ispaniyalik Marc Coma bilan qattiq kurash olib borganidan soʻng, Despres Coma motosiklidagi mexanik nosozlik tufayli soʻnggi bosqichda (13-bosqich) peshqadamlikka qaytgan. Despres peshqadamlikni poyga oxirigacha saqlab qolishga muvaffaq boʻlgan. Shunday qilib, Cyril Despres Dakar rallisida toʻrtinchi umumiy gʻalabasini qoʻlga kiritgan va sobiq Honda va Cagiva poygachilari italiyalik Edi Oriolining koʻrsatkichiga tenglasha olgan. 2015-yilda u Karlos Sayns va Stiven Peterxansel bilan birga Peugeot jamoasiga haydovchi sifatida qoʻshilganidan soʻng uning Dakardagi faoliyatida yangi bob boshlangan, ular mototsikldan avtomobil toifasiga katta muvaffaqiyat bilan oʻtgan. Uning yordamchi haydovchisi Gilles Pikar hisoblangan va ular joriy mavsumda 34-oʻrinni egallashgan. 2016-yilda Despres 7-oʻrinni egallagan; ushbu mavsum uchun uning yordamchi haydovchisi Devid Kaster boʻlgan. 2016-yil iyul oyida u Kaster bilan Silk Way Rallida avtomobillar toifasida g‘oliblikni qo‘lga kiritgan. Despres va uning sherigi keyingi yilda oʻz muvaffaqiyatlarini takrorlaganlar.